Cluichí Gaelacha Cheanada

Is é Cluichí Gaelacha Cheanada nó Cumann Lúthchleas Gael Cheanada nó Cluichí Gaelacha Cheanada an t-eagraíocht oifigiúil a rialaíonn na cluichí Gaelacha i gCeanada. Is eagraíocht chorpraithe í atá aitheanta go hoifigiúil mar chomhlacht rialaithe do Cheanada maidir leis na trí chluiche Gaelacha agus eagraíochtaí cultúrtha - an Cumann Lúthchleas Gael (CLG), Cumann Peile na mBan agus Cumann Camógaíochta, a bhfuil a gceanncheathrúna lonnaithe i mBaile Átha Cliath, Éire. Gaelic Games Canada - Irish Sports and Games in CanadaGaelic Games Canada

clé|mion|220x220px|Peil Gaelach, Durham Robert Emmets Invitational Tournament, Ajax, Ontario, 2006

 Stair 
B'fhéidir  go raibh cluichí iománaíochta á n-imirt i gCúige Thalamh an Éisc chomh fada siar le 1788, , i bhfad roimh bhunú an Chumainn Lúthchleas Gael in Éirinn féin. .

Tá imirt ar na Cluichí Gaelacha i gCeanada ón 19ú céad – imircigh as Éirinn a thug leo iad. Agus iad ag freastal ar Boys King College School in Albain Nua [Nova Scotia] bhíodh páistí na n-imirceach sin i mbun iomána sa sioc agus sa sneachta.Mhol a bpríomhoide, William Cochrane arbh as Tír Eoghain dó, gan bacadh leis an sliotar a ardú, ach é a bhualadh feadh na talún. B’in tús na hiomána oighir. Chuir saighdiúirí a bhí i Fort Edward in aice láimhe suim sa gcluiche freisin agus thug siadsan leo é ó bheairic go beairic. Le himeacht ama rinneadh haca oighir den iománaíocht-oighir. 

Bunaíodh Cumann Lúthchleas Gael Toronto ina fhoirm reatha in 1947, ag eagrú comórtais sa chathair agus ag glacadh páirt i gcluichí i gcathracha eile Cheanadacha agus sna Stáit Aontaithe.  

Tharla bunú Bhord Contae Cheanada ar an Domhnach, 15 Samhain 1987. Bhí Uachtarán CLG, an Dr. Mick Loftus ó Chros Mhaoilíona, Contae Mhaigh Eo, ina chathaoirleach ar an gcruinniú. I measc na ndaoine a bhí i láthair bhí Cormac Ó Muirí ó Toronto, Pat Kelly ó Ottawa, Paul Moran ó Montreal agus Paddy Dunne. Toghadh Paul Kennedy ó Toronto mar Chathaoirleach, John O'Flynn ó Vancouver mar Rúnaí, agus Michael Connolly ó Ottawa mar Chisteoir.

 Cluichí Gaelacha Cheanada inniu 
Tá Cluichí Gaelacha Cheanada freagrach as na cluichí Gaelacha ar fud Cheanada, ag maoirsiú thart ar 20 club. Tá an stádas céanna aige is atá ag ceann de na boird contae in Éirinn agus tá sé ar cheann de bhreis is tríocha bord feidhmiúcháin réigiúnacha CLG ar fud an domhain. Tá an bord freagrach as foirne peile Gaelaí, iománaíochta, camógaíochta, cluichí corr, liathróid láimhe Gaelaí, agus peile na mban i gCeanada.  

Tá trí bhord rannáin faoi cheannas Cluichí Gaelacha Cheanada:

 Bord Toronto (nó Bord Láir); foirne sa Mhórcheantar Toronto. Bunaíodh é in 1947. 
 Bord Rannáin Iarthar Cheanada (WCGAA nó Rannán Iarthair);  Gníomhaíochtaí Lúthchleas Gaelacha i gColumbia Bhriotanach, Alberta, Saskatchewan, agus Manitoba. Bunaíodh é i mBealtaine 2003. 
 Bord Rannáin Cumann Lúthchleas Gael Oirthear Cheanada (ECGAA nó Rannán Oirthear); oirthear Ontario, Québec, Nova Scotia, agus Oileán Prionsa Éadbhard. Bunaíodh é in 2014. 

Tá clubanna i ngach cúige de chuid Cheanada seachas New Brunswick, na Críocha Thiar Thuaidh, Nunavut, agus Yukon.  

Tá Cluichí Gaelacha Cheanada ag eagrú comórtais náisiúnta agus ag tacú le clubanna áitiúla. Reáchtáladh na chéad Chraobhchomórtais Náisiúnta Cheanadacha i Toronto in 2022, áit a himríodh na cluichí Gaelacha ar fad, ar gach leibhéal. Ar leibhéal idirnáisiúnta, bhí foirne Cheanadacha curtha ag Cluichí Gaelacha Cheanada chuig Cluichí Domhanda CLG in 2016 agus 2019. 

 Féach freisin 

 CLG

 Tagairtí 

Catagóir:Cumann Lúthchleas Gael
Catagóir:Ceanada